NaiveNeuron/SloPal huggingface dataset:
Danko, Andrej, predseda NR SR (2017-09-05):
Vážené panie poslankyne, vážení páni poslanci, dovoľte mi, aby som vás privítal na septembrovej schôdzi a súčasne by som ju následne otvoril. Dovoľte mi teda, otváram rokovanie 19. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Nech sa páči, prezentujme sa. (Prezentácia.) Zisťujem, že je prítomných 128 poslancov, teda Národná rada je schopná sa uznášať a môžeme pokračovať v rokovaní. Na 19. schôdzi Národnej rady budú overovateľmi poslanci Radovan Baláž a Martin Klus. Náhradníkmi budú poslanci Róbert Puci a Anna Verešová. Na dnešnom rokovacom dni o ospravedlnenie požiadali: poslanec Martin Fedor, Igor Matovič, Silvia Shahzad, Adriana Pčolinská, Jozef Rajtár, Richard Vašečka. Navrhnutý program schôdze vám bol rozdaný. Skôr, ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádza aj správa o stave ochrany osobných údajov, ktorú na návrh gestorského výboru uvedie predsedníčka tohto úradu. Na to, aby mohla túto správu uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Poprosím technikov, pani poslankyňa Remišová avizuje, že má problém so zariadením, aj viacerí poslanci. Poprosím, teda vyberieme všetci karty, alebo pomôže resetnúť zariadenie? Nie. Už je to v poriadku? Áno. Teraz vás, prosím, pani poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Prvý je pán poslanec Beblavý.
Sulík, Richard, poslanec NR SR (2012-11-29):
Ďakujem pekne. No, pán kolega Novotný, ako ste povedali, zdravotné odvody sú daňou preto, lebo všetci dostávajú rovnako, a síce tú istú zdravotnú starostlivosť, či dobrú alebo zlú, ale platia podľa svojich príjmov a platiť musia. Keď teraz strana SMER zavedie zdravotné odvody vo výške 14 % z dividend a v podstate so zvlášť vymeriavacím základom, čiže nesčítava sa to s vymeriavacím základom, povedzme, z príjmov zo závislej činnosti, a navyše ešte v takejto výške, bavíme sa o 100 000 eur ročne, tak pre prvých 100 000 eur to pre vlastníka firmy znamená, že dodnes platil 19 %, čiže 19 000 eur, a oddnes bude platiť 23 %, čiže 23 000 eur, plus 14 % z toho zvyšku a jeho daňová povinnosť sa fakticky zdvojnásobí. Ľudia sa tomuto budú vyhýbať. To je len naivná predstava ľudí, ktorí v živote nepodnikali a v živote nikoho nezamestnávali, že toto majitelia firiem platiť budú. Nie, budú sa tomu vyhýbať. Na to existuje desať možností minimálne, keď nie päťdesiat. A výsledok bude taký, že štát nielenže nedostane tie zdravotné odvody z dividend, ktoré si sľubuje, že ich dostane, ale navyše nedostane ešte ani tú samotnú daň z príjmu. A výpadky budú tak ešte väčšie. Toto berte, kolegovia ctení zo strany SMER, ako holý fakt. Vy sa pripravujete o peniaze. Vy to len nevidíte. A už dnes minister financií musí zápasiť s výpadkom či 250 miliónov, či 400 miliónov. Presne toto som písal pred mesiacom v článku Hospodárskych novín. A tie výpadky budú ešte väčšie. Vy si pílite konár pod sebou.
Glenda,Tibor, poslanec NR SR (2019-03-27):
Pán predsedajúci, sme v treťom čítaní, otvorte, prosím, rozpravu.
Zmajkovičová, Renáta, podpredsedníčka NR SR (2013-12-05):
Pán poslanec, prepáčte, je po 11.00 hodine, budeme pokračovať hlasovaním. Neviem, či vaše vystúpenie bude trvať ešte viacej.
Štefanec, Ivan, poslanec NR SR (2011-06-02):
Ďakujem, pán predseda. No, pán poslanec Ondruš, vaše hlasovanie vás usvedčilo z toho, čo sú skutočne slová a čo sú činy. Vaše hlasovanie svedčí o tom, či ozaj Lisabonskú zmluvy ste chceli, alebo nie. (Nesúhlasná reakcia pléna.) Vaša vláda dokonca ani nepredložila, keď ste boli pri moci, tieto zákony na implementáciu... (Ruch v sále. Prerušenie vystúpenia predsedajúcim.)
Muňko, Dušan, poslanec NR SR (2011-03-29):
Vážený pán komisár, najprv by som chcel poďakovať za prácu, ktorú vykonávate, a povedali ste tu vo vašej informácii, čo pripravuje Európska komisia na rok 2012. Ja by som vám chcel položiť otázku, pretože všetky európske krajiny majú problém s verejnými financiami, čiže na dopad verejných financií má penzijná reforma v jednotlivých štátoch. Chcel by som sa spýtať, čo pripravuje Európska komisia z hľadiska penzijnej reformy, pretože viem, že pripravujú sa materiály, pretože okrem niektorých krajín všetky krajiny Európskej únie majú problémy s penzijnou reformou.
Laššáková, Jana, podpredsedníčka NR SR (2014-03-21):
Poprosím vás, pán poslanec, venujte sa, venujte sa ústave a v kľude. Áno? Nech sa páči.
B. Bugár, podpredseda NR SR: (2003-10-22):
(Hlasovanie.) Prítomných 136 poslancov, za návrh hlasovalo 113, proti 1, zdržalo sa 21, nehlasoval 1. Konštatujem, že návrh tohto uznesenia sme schválili. vládnom návrhu zákona o poplatkoch za uloženie odpadov (tlač 391). Pán poslanec Köteles, nech sa páči, môžete uviesť prvé hlasovanie.
A. Belousovová, podpredsedníčka NR SR: (2007-10-25):
Pani poslankyňa, máte možnosť položiť v rozsahu 2 minút doplňujúcu otázku. Nech sa páči.
Hatráková, Katarína, poslankyňa NR SR (2021-10-20):
Ďakujem. Takže navrhované ustanovenie sa dopĺňa z dôvodu dosiahnutia právnej istoty tak, aby bolo zjavné, že povinnosť orgánu sociálnoprávnej ochrany detí a sociálnej kurately vykonať s rodičmi informatívne, informatívny pohovor sa vzťahuje len na prípady vzniknuté od 1. mája 2022. To znamená, že ak bol orgán sociálnoprávnej ochrany detí a sociálnej kurately ustanovený za kolízneho opatrovníka pred účinnosťou návrhu zákona, táto nová povinnosť orgánu nevzniká. Takže teraz prečítam znenie návrhu. Doplňujúci návrh poslankyne Národnej rady Slovenskej republiky Kataríny Hatrákovej k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov (tlač 659). Návrh skupiny poslancov Národnej rady Slovenskej republiky na vydanie zákona sa dopĺňa takto: Čl. I sa dopĺňa bodom 3, ktorý znie: „3. Za § 100ab sa vkladá § 100ac, ktorý vrátane nadpisu znie: §100ac Prechodné ustanovenie k úpravám účinným od 1. mája 2022 Ustanovenie § 20 ods. 3 sa nevzťahuje na orgán sociálnoprávnej ochrany detí a sociálnej kurately, ktorý bol ustanovený do funkcie kolízneho opatrovníka do 30. apríla 2022.“ Ďakujem vám za pozornosť.
Bugár, Béla, podpredseda NR SR (2016-04-26):
Pani poslankyňa Vaľová.
Laurenčík, Milan, podpredseda NR SR (2021-05-13):
Poslednú faktickú poznámku má pán poslanec Štefan Kuffa.
Kaník, Ľudovít, poslanec NR SR (2015-06-24):
Ja si tiež myslím, že tento problém, ktorý naozaj je nebývalých rozmerov, treba riešiť tak, že treba mať bezpečné zóny, bezpečné územia. Myslím si, že Európska únia by v tomto prípade bola postačujúcou silou, ktorá by dokázala spravovať takéto územia. Myslím si, že či už by to bolo na ostrovných priestoroch v niektorej z krajín alebo na africkom území, ale každopádne nemalo by to zostať v kompetencii krajín, ktorých sa to dotýka. Tie na to silu nemajú, pretože tá výzva, tá situácia presahuje to, na čo sme zvyknutí, že toto by naozaj mala prevziať Európska únia ako taká, skumulovať na to zdroje. A bude to stáť nemalé finančné prostriedky, ale omnoho menšie, ako keď sa ten problém nebude riešiť. Keď ten problém bude prerastať, posúvať sa, nabaľovať a prinášať všetky negatíva, o ktorých tu už mnohokrát bolo povedané. Takže, ja som to už spomenul, už som to aj verejne vyhlásil, treba zvážiť a diskutovať o tom, či prostriedky, ktoré sú skumulované v eurovale, nie je vhodné umožniť, aby boli použité na takéto účely, aby sa zabezpečilo jednak zabezpečenie južnej hranice, jednak vytvorenie takýchto území, vybavenie príslušných táborov so všetkým, čo k tomu patrí, od ubytovania cez školy, nemocnice, policajnú ostrahu a vojenskú ochranu. Určite na to potrebujeme spoločný postup Európskej únie a určite je dôležité, aby sme tie prostriedky vedeli na to vyčleniť, pretože ináč nás to bude stáť omnoho viac.
Karahuta, Jaroslav, poslanec NR SR (2022-03-24):
Ja k tomu mám takú krátku poznámku. V podstate tá petícia má dve časti. Prvá časť je 10 % bez zásahu, druhá časť pôvodne pešieho turizmu v chránených oblastiach. Ja si myslím, že vrátiť peší turizmus, to je v poriadku. My tie lesy, predpokladám, že asi rozmýšľame rovnako, že máme kvôli ľuďom a nie kvôli nejakým satelitným snímkam. Ale čo sa týka, čo sa týka 10-percentného bezzásahu, treba si uvedomiť, že to je pol milióna hektárov. Štát nemá toľko pôdy, aby na svojej pôde mohol urobiť bezzásah, čiže obmedzíte, obmedzí nejakú hospodársku činnosť na 10 % na území Slovenskej republiky a nikde nebolo napísané, koľko to bude stáť. Financovať bezzásah z emisných povoleniek považujem za maximálne ekonomicky nesprávne, pretože pokiaľ má to byť bezzásah, ja nechápem, kvôli čomu tam máme dávať peniaze, veď to má stáť len tak voľne prírode a 10 % z emisných povolení, to sú desiatky miliónov. A tie by som skôr investoval na zníženie energetických dopadov, zníženie, ozaj prejsť na zelenú, zelenú energiu, ako financovať nejaké úzke záujmové skupiny, lebo to je takto, je to financovanie úzkych záujmových skupín. Čo sa týka ťažby, to sa často používa, že lesníci rúbu hore-dole, ale tí, ktorí aspoň trošku máte prehľad, ako to funguje, plán starostlivosti o les sa robí na desať rokov. Neexistuje, aby bol schválený bez súhlasu štátnej ochrany prírody. Nedá sa to. Čiže na jednej strane štátna ochrana prírody podpíše desaťročný nejaký program a hneď nato začne robiť nejaké aktivity, že ľudia, že ľudia likvidujú lesy. Veď to nie je pravda. Treba pozerať na to úplne reálne. A čo sa týka bezzásahu a klíme a tak ďalej, ja si myslím, že je dostatok štúdií na to, že iba živý les je ten les, ktorý nám udrží environmentálnu a klimatickú stabilitu. Ďakujem.
Mihál, Jozef, poslanec NR SR (2014-10-15):
Ďakujem za slovo, pán predseda. Štefan, a znovu k tej práci v nedeľu. Pokiaľ ide o návrh zakázať maloobchodný predaj v nedeľu, tak, keď už teda, ja som to už tu, myslím, hovoril. Keď už teda niekto z poslancov, to je jedno kto, chce zakázať maloobchodný predaj v nedeľu, lebo tie ženy, ktoré sú v tej predajni, by mali byť s rodinami, no dobre. Hovoríme, že sú tie nepretržité prevádzky zdravotníctvo, doprava, železnice, kde je samozrejmé, že tam obmedzovať prácu v nedeľu jednoducho nie je možné z titulu nepretržitej prevádzky alebo charakteru toho povolania, tej práce, to je tiež jasné. No, ale je tu ešte taký akýsi stred, napríklad, ja neviem, softvérové firmy, akékoľvek výrobné firmy, ktoré tiež nemusia predsa pracovať v nedeľu, keď prijmeme takúto filozofiu. Veď tam im nič neujde, ten program naprogramujú v pondelok, alebo tie železné rúry vytlačia, alebo teda sformujú, alebo ako to robia v tých železiarňach, tak urobia ich nie v nedeľu, keď hoci majú teda množstvo zákaziek, ale urobia to v pondelok alebo v utorok. Však to počká. Keď už tak chcete, chcete, teraz hovorím množným číslom, lebo je vás viac, keď už chcete zakázať prácu v nedeľu, tak to urobte, navrhnite dôsledne, nech aj ten U. S. Steel zastaví prácu v nedeľu, nech aj tie softvérové firmy a ďalšie spoločnosti nemôžu pracovať v nedeľu. Skrátka, urobte to poriadne. Buď to urobte poriadne, alebo ruky od toho preč.
M. Sabolová, poslankyňa: (2007-11-27):
A začnem z tej prvej polovice jeho príhovoru o kríze parlamentarizmu, lebo každý z nás sa toho musí dotknúť. Pán premiér, vám by vyhovoval štýl jednej strany. Ale vy aj tak dnes vládnete ako premiér jednej strany. A vaši koaliční partneri sú len príveskom. Budem hovoriť na pána premiéra, ako keby tu sedel, verím, že si to vypočuje možno u pána predsedu vzadu v kancelárii. My sme žiadnu krízu nespôsobili, pán predseda vlády, ale vy žijete od zvolenia za predsedu vlády a po vytvorení koalície stále v kríze. Veď tá koalícia riadne nefunguje od začiatku. A to sú kauzy, ktoré vás teraz, myslím, prebrali k životu, posledná kauza s Jureňom. A vašimi sľubmi o nejakých dohodách a dokonca „priateľmi“ opozície, by som si nemyslela, že sme nejakí priatelia, lebo pre vás asi je ťažko niekto priateľ, vy len populisticky zavádzate občanov, klamete ľudí. Vy ste skvelý rétor, to musím povedať, ale ste nepoctivý politik. Vy ako právnik a možno aj pán podpredseda Číž ste radili pánu predsedovi parlamentu, ako má konať. A tam už by som zapochybovala aj o vašich odborných kvalitách. A dnes ste ukázali, pán predseda, že ako osoba, presne tak ako vás poznám v každej situácii 13 rokov, ste populista. Len kritizujete, neviete počúvať, diskutovať ako váš celý poslanecký klub, pretože tu okrem pána Jarjabka a pani Laššákovej, ktorá tu musí sedieť, nikto nesedí. Vy neviete viesť dialóg. A vám nehodno veriť, pretože vám nemôžeme veriť my. A verím, že aj občania o chvíľočku precitnú a túto koalíciu nebudú považovať za dobrú vládu pre Slovensko.
Poliačik, Martin, poslanec NR SR (2018-02-06):
Ondrej, lepšie by som to nepovedal. Ak raz bude sa robiť niečo ako slovník slovenského parlamentarizmu, tak určite tam pod písmenkom „b“ bude obľúbené slovíčko Bélu Bugára gaťafalš. A keď sa ho, a keď sa budú pýtať, čo to ten Béla myslel, keď povedal toto slovo, tak vždycky sa k tomu napíše, že to v roku 2018, keď sa cez zmrazenie platov vládnym návrhom poslaneckou zmenou platy rozmrazili, tak presne toto tým vlastne vo väčšine prípadov Béla myslel. Kašleme na pravidlá, kašleme na čokoľvek ostatné, kašleme na postupy, základ je politická vôľa a aby sa koalícia dohodla. Takže ja len pripomeniem, že sme v diskusii, ktorá trvá minimálne, minimálne od roku 2011. Že boli jako bohumilejšie návrhy na stole, aj zmysluplnejšie návrhy na stole, ale enem chýbala politická vôľa. Tak teraz sa našla taká, že síce to zvonku vyzerá prapodivne a nikto tomu dokopy nebude rozumieť, ale slovíčko gaťafalš v slovníku slovenského parlamentarizmu si konečne zaslúžilo svoje dobré vysvetlenie.
Vaľová, Jana, poslankyňa NR SR (2022-06-24):
Áno, ďakujem veľmi pekne, pán Šíbl. Ja by som sa vrátila k tej vete, kde ste rozprával, že vlastne treba mať konštruktívnu diskusiu, že sa netreba napádať a podobne. Pán Šíbl, viete, veľmi dôležité je uvádzať fakty. Ak prestanete ľudí klamať o faktoch, tak tu prestanú zaznievať emócie. Ja vám pripomeniem, nebudem sa baviť o medveďa, ale ja vám pripomeniem, keď ste robili zákon o reforme národných parkov. Ste tu pobehovali, lebo ste nemali hlasy, pretože ste klamali, pretože ste bez zonácie, bez toho, aby ste ľuďom povedali, kde budú zonácie a aké, ste si schválili zákon. Ďalšie klamstvá vám poviem. Keď som ešte bola vo výbore pre pôdohospodárstvo a hovorili sme o poľovníckych zväzoch, tak ste tam sa postavili a ste rozprávali, akí sú poľovníci neschopní, že oni nestrieľajú túto zver, proste že, vlastne že sa nestarajú, pardon, prepáčte, že sa nestarajú o túto zver, že zveri je málo, že táto zver vyhynula, táto zver vyhynula, táto. Potom následne poľovnícky zväz vám poslal, keď si dobre pamätáte, o tom, koľko akej zveri je, a zistili sme, že zver je premnožená, že nemáte pravdu, že ste klamali. A teraz opäť sa to potvrdzuje, lebo ja nie som ani poľovník, ja naozaj nemám ani pušku, ani nechcem zvieratá vôbec strieľať, ja ich radšej chcem chrániť, a vtedy ste normálne klamali, ako vám to, ako, ako to bolo pre vás potrebné, aby ste obvinili poľovníkov, že je málo zveri, a zrazu vidíme, že zver premnožená. Oni vám presne tým istým argumentovali, pán Šíbl, a vidíme, že je to tu. Tak potom naozaj nepoužívajme fakty účelovo a potom sa tu nebudeme baviť o tom, kto je jednoduchý, nejednoduchý, o emóciách, akú súťaž tu budeme robiť. Ale naozaj hovorme ľuďom pravdu. A nie, neprispôsobujme si, že raz zvieratá, pretože ich neprikrmuje, je málo. A zrazu dneska vidíme, že sú premnožené a podobne. Tak naozaj venujme sa faktom, lebo potom budeme mať taký istý problém pri všetkom ako pri tej reforme, ktorú dodnes, dodnes nemohli ešte, ešte ochranár a všetci stroviť, pretože je nedokonalá, je zlá a nebola odkomunikovaná s verejnosť... (Prerušenie vystúpenia časomerom.)
Laššáková, Jana, podpredsedníčka NR SR (2012-05-16):
Pán poslanec Zajac.
Štefunko, Ivan, poslanec NR SR (2023-12-18):
Dobrý deň, vážené dámy, vážení páni, znovu sa teším, že som v Národnej rade po týždni covidu, ale teda chcel by som reagovať na môjho kolegu Jána Hargaša. Veľmi dobre sa zamyslel nad tým, že prečo je skrátené legislatívne konanie. Dobre, tak prečo teda? Súhlasím s tým, čo povedal, a nebudem mu oponovať, ale ja si myslím, že sú aj iné dôvody a tie sú preto, sú nasledovné. Zhodou okolností cestovný ruch, ja mám 46 rokov a si pamätám, že cestuje ten cestovný ruch z ministerstva hospodárstva na ministerstvo regionálneho rozvoja aj výstavby, znova na ministerstvo hospodárstva, na ministerstvo dopravy a rôzne iné ministerstvá, cestuje ten cestovný ruch a my sme nevedeli doteraz nájsť preňho miesto. Ale napadlo nás niečo lepšie. Našli sme SNS, ktoré mu nájde správne miesto a vytvorí nové ministerstvo a nájde mu náplň. Hlasno sa smejem. Vážený SMER aj HLAS, keby ste naozaj boli vlastenci, tak to nedáte budovať SNS. Pamätáte si, čo SNS niekedy vybudovalo a slúžilo na niečo? Ja osobne nie. A keďže mám plno minút, tak budem hovoriť ešte ďalej. Viete, som z Tatier a moja mama aj otec sa angažovali v cestovnom ruchu. Mama bola hlavná kontrolórka podtatranských reštaurácií, otec vybudoval rôzne lyžiarske strediská, respektíve tú techniku, ktorá to robila, a ja som spoluvybudovával najväčšiu cestovnú kanceláriu na Slovensku Pelikán a viem teda, čo je to cestovný ruch. A žiadneho človeka, kto sa podobá na člena SNS, som v tom cestovnom ruchu nevidel. Tak povedzte mi, prečo my dávame SNS do cestovného ruchu? Budeme... chápem, áno, budeme propagovať kroje, však aj mne sa páčia kroje, samozrejme, ale to nie je cestovný ruch. Cestovný ruch je byť naozajstným vlastencom a propagovať krajinu taká, ako je. A teda tá krajina je, by mala byť moderná, konkurencieschopná a nielen proste krajina, ktorú... (Prerušenie vystúpenia časomerom. Potlesk.)
A. Belousovová, podpredsedníčka NR SR: (2009-09-08):
Slovo má pani poslankyňa Sabolová.
Jurinová, Erika, podpredsedníčka NR SR (2015-09-16):
Pani poslankyňa Mezenská.
Hrnčiar, Andrej, podpredseda NR SR (2019-09-12):
Dve faktické poznámky. Pán poslanec Schlosár.
P. Hrušovský, predseda NR SR: (2005-01-19):
(Hlasovanie.) 139 prítomných, 132 za návrh, 4 sa zdržali, 3 nehlasovali. Návrh sme schválili. Ďakujem pánovi poslancovi Přidalovi. Poprosím pani poslankyňu Podrackú, aby ako poverená spravodajkyňa výborom pre ľudské práva, národnosti a postavenie žien uviedla návrh hlasovaní k prerokúvanému návrhu zákona č. 105/2002 Z. Z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945, ktorý prerokúvame ako tlač 991. Nech sa páči, pani poslankyňa. (Hlasovanie o vládnom návrhu zákona, ktorým sa dopĺňa zákon č. 105/2002 Z. Z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov , tlač 991.) D. Podracká, poslankyňa: Pán predsedajúci, keďže v rozprave neodznel žiadny procedurálny návrh, dajte hlasovať o tom, že v súlade s § 73 ods. 3 písm. c) zákona o rokovacom poriadku Národná rada Slovenskej republiky prerokuje zákon v druhom čítaní.
Hort, Milan, podpredseda NR SR (2010-12-14):
Ďalej s faktickou poznámkou pán poslanec Dušan Čaplovič. Nech sa páči.
Pellegrini, Peter, predseda NR SR (2015-09-30):
Pán poslanec Kuffa.
Blahová, Natália, poslankyňa NR SR (2017-03-28):
Ďakujem pekne. Vážený pán predsedajúci, vážená pani ministerka, vážené dámy, vážení páni, dovoľte, aby som deklarovala postoj poslaneckého klubu Sloboda a Solidarita k predloženému vládnemu návrhu zákona týkajúceho sa nemorálnych Mečiarových amnestií. Lámať ústavu v skrátenom legislatívnom konaní, naviac v takomto senzitívnom prípade je nešťastný postup, ktorý spoločenskú, politickú, ale aj odbornú diskusiu skrátil na absolútne neprijateľné minimum. To môže mať vážne dôsledky. Napriek tomu, že naša zásadná pripomienka týkajúca sa skráteného legislatívneho konania nebola vyslyšaná, vítame unikátnu zmenu postoja vládnej koalície a to, že deklarujú záujem Mečiarove amnestie zrušiť. Toto sa týka najmä strany SMER, ktoré, ktorá po ostatné roky mala veľmi konzistentný a nepriateľský postoj k takémuto aktu. My poslanci za stranu Sloboda a Solidarita máme veľký záujem na tom, aby táto obrovská poškvrna našej minulosti neohavila krátku históriu Slovenskej republiky. Máme eminentný záujem na tom, aby prebehol spravodlivý proces, na konci ktorého budú vinici potrestaní, lebo štátna moc amnestovala samu seba zo zločinov proti svojim občanom a to je neospravedlniteľné. Na rokovanie je zaradený aj návrh pána Budaja, za ktorým stojíme ako za čistejším a lepším návrhom. Chceme však rokovať aj o koaličnom návrhu. No ten prináša úskalia, ktoré môžu spôsobiť to, že Mečiarove amnestie budú Ústavným súdom navždy pochované. Stali by sa tak našou nočnou morou zatlačenou do podvedomia tejto krajiny a strašiť by nikdy neprestali a vinici by nikdy neboli potrestaní. Sme si vedomí týchto nástrah, a preto v druhom čítaní máme záujem vládny návrh vylepšiť pozmeňujúcimi návrhmi, ktoré ho učinia pre nás akceptovateľným. V našich a vašich rukách je dnes ohromná zodpovednosť a my k nej pristupujeme so všetkou vážnosťou, lebo nám záleží na tom, aby Mečiarove amnestie neboli vyriešené len pro forma. Chcem dobré a funkčné riešenie. Chceme venovať veľké úsilie tomu, aby sme skúsili všetky cesty, ako amnestie zrušiť, naozaj zrušiť. Sme otvorení rokovaniam a chceme veriť, že vám i nám rovnako záleží na ich úspechu, lebo na konci má byť návrat spravodlivosti a právneho štátu. Ďakujem pekne.
Zmajkovičová, Renáta, podpredsedníčka NR SR (2013-03-21):
Prepáčte, pani poslankyňa, je 12.00 hodín, pani poslankyňa, neviem, že koľko máte ešte.
Saloň, Marián, poslanec NR SR (2022-03-17):
Ďakujem veľmi pekne, pán predsedajúci. Deniska, presne nadviažem na teba, že ako sa robí reforma v Policajnom zbore. Presne, tento zákon bol v medzirezorte od augusta a dnes máme jeho vykostenú podobu v parlamente, kde o reforme nemôžeme ani, ani hovoriť, ani písať, pretože ako súhlasím s tým, že policajti nebudú mať menovky, ale oni ich nemajú už ani dnes, lebo bolo nariadenie, že im jednoducho sa ľudia vyhrážali, tak tie menovky nenosili a to nemôžme považovať za reformu, a presne ako si spomínala, že tie tabuľky, tie tabuľky sa z okresných riaditeľstiev brali nie spôsobom, že tabuľky, alebo ako sa obsadzovala tá environmentálna kriminalita spôsobom takým, že na okresné riaditeľstvo došiel presne pokyn, že ktorá tabuľka s ktorým policajtom ide preč, čiže ten okresný riaditeľ si nemal ani možnosť vybrať, že ktorého policajta teda by uvoľnil. Dostal pokyn a ten policajt musel operatívec alebo vyšetrovateľ odísť. No a pánovi ministrovi sa možno podarila jedna super vec, že dosia... že sa mu podarilo dosiahnuť zvýšiť obsadenosť tabuľkových miest v Policajnom zbore, ale nie spôsobom takým, že sme získali nových policajtov, ale spôsobom takým, že sme sa vzdali ta... policajných tabuliek, policajných tabuliek, na ktoré boli aj finančné prostriedky, čiže to neboli prázdne tabuľky a, bohužiaľ, tieto tabuľky sa budú získavať už veľmi ťažko. No a ďalším takým reformným rámcom tohto zákona je aj to, že vlastne zavádzame to, že drony nám nebudú lietať nad obydliami a štyroch najvyšších ústavných činiteľov a nad inštitúciami, štyrmi najvyššími ústavnými inštitúciami, čo, si myslím, že je veľmi vážna vec, riešiť to v tomto zákone. No a ďalšia vec je, tá stabilita toho Policajného zboru sa vlastne aj vyje... aj vyjadruje odzrkadlená tým, že väčšina funkčného obdobia policajných prezidentov Policajný zbor ani prezidentov nemal, boli to dočasne poverení policajní prezidenti, ktorí ani nemali mandát fungovať. No a nehovorím ani o tom, že čo nás čaká v pondelok, vy... vypočutie v branno-bezpečnostnom výbore, to bude len obyčajné divadlo, lebo... (Prerušenie vystúpenia časomerom)
Laššáková, Jana, podpredsedníčka NR SR (2014-11-08):
Procedurálny návrh, pán poslanec Kadúc.
Zmajkovičová, Renáta, podpredsedníčka NR SR (2014-03-25):
Pán poslanec Baláž.
Grausová, Natália, poslankyňa NR SR (2017-02-02):
Smiem? Áno. Ja by som chcela... (Prerušenie vystúpenia predsedajúcim.)
Bugár, Béla, podpredseda NR SR (2017-12-01):
Pán poslanec Suchánek.
Glváč, Martin, podpredseda NR SR (2019-09-19):
Ďakujem. S faktickou poznámkou nikto. Vyhlasujem rozpravu za skončenú. Pán spravodajca, návrh? Nie. Prerušujem rokovanie o tomto bode programu. A, pani ministerka, ako náročný je ďalší bod, že či dáme prestávku do sedemnástej alebo zvládneme? Skúsime zvládnuť? Zvládnuť. Dobre. Ďalej nasleduje prvé čítanie o vládnom návrhu zákona o občianskych preukazoch a o zmene a doplnení niektorých zákonov . Vládny návrh zákona je uverejnený ako tlač 1607. Návrh na jeho pridelenie na prerokovanie výborom je v rozhodnutí č. 1707. Nech sa páči, pani ministerka, v krátkosti uveďte návrh zákona.
Glváč, Martin, podpredseda NR SR (2019-05-15):
S faktickou poznámkou jeden poslanec. Končím možnosť prihlásiť sa. Nech sa páči, pán poslanec Heger.
Ďuriš Nicholsonová, Lucia, podpredsedníčka NR SR (2017-09-05):
Ďakujem pekne, pán poslanec. Otváram rozpravu, písomne sa do rozpravy neprihlásil niekto, pýtam sa preto, či sa niekto prihlásiť ústne. Končím možnosť prihlásiť sa do rozpravy. Prihlásil sa pán poslanec Jurzyca, nech sa páči.
D. Jarjabek, poslanec: (2010-06-10):
A ten posledný výrok, ktorý tiež povedala vaša líderka, že kasa je prázdna. Veď to už je šírenie nejakej poplašnej správy. Toto sa dialo v roku 1998, ak sa nemýlim. A to už je podľa môjho názoru aj trestný čin. Šírenie poplašnej správy je trestný čin. Povedzte to, prosím vás pekne, pani Radičovej.
Hrnčiar, Andrej, podpredseda NR SR (2016-09-08):
Doplňujúca otázka? Nie. Otázka č. 6, pán poslanec Beblavý opäť na pána ministra zdravotníctva Slovenskej republiky Tomáša Druckera: „Beáta z Kremnice sa pýta: Chcela by som sa opýtať, ako bude ministerstvo postupovať voči lekárom, ordináciám a zdravotníckym zariadeniam, ktoré si naďalej od pacientov pýtajú poplatky za objednávanie?“
Grendel, Gábor, podpredseda NR SR (2021-02-25):
Panie poslankyne, páni poslanci, dovoľte, aby som vás informoval o záveroch poslaneckého grémia. Dnes sa už hlasovať nebude, ale prerokujeme tento bod do konca, takže budeme rokovať aj po 19.00 hodine, kým prejde všetkých 15 prihlásených poslancov v rozprave, ale hlasovať o tomto bode budeme zajtra o 11.00 hodine stým, že schôdza bude potom pokračovať ráno o 9.00 hodine ďalším bodom, myslím, že je to návrh uznesenia niektorých poslancov z poslaneckého klubu strany SMER. Takže taký je záver poslaneckého grémia. A teraz budeme pokračovať v ústnej rozprave k núdzovému stavu. Poprosím vás, aby ste sa utíšili. Ako prvý ústne prihlásený je pán poslanec Erik Tomáš, nech sa páči, pán poslanec, máte slovo. (Zaznievanie gongu.) Poprosím, aby sa kolegovia utíšili a aby sa dostavil pán navrhovateľ. (Reakcie z pléna. Krátka pauza.) Vyhlasujem prestávku do 18.25 h. (Prestávka.) (Po prestávke. Zaznievanie gongu.)
Fecko, Martin, poslanec NR SR (2013-05-28):
Tri minúty a končím.
Blanár, Juraj, podpredseda NR SR (2022-05-24):
Pán poslanec Mazurek s faktickou poznámkou.
Šuca, Peter, poslanec NR SR (2019-03-27):
Ďakujem za slovo. Vážený pán predseda, pristúpime k hlasovaniu o pozmeňujúcich návrhoch zo spoločnej správy, ktoré gestorský výbor odporúča v bodoch 1 až 4 spoločne schváliť. Dajte, prosím, hlasovať.
Jurinová, Erika, podpredsedníčka NR SR (2014-01-31):
Pani poslankyňa Kučerová.
Šmilňák, Martin, poslanec NR SR (2024-01-09):
Prepáčte, pán predsedajúci, je neskoro, tak pán predsedajúci je gestor národného menu, to sa mi veľmi páčilo, ale zareagujem na pani, na pani Simonu Petrík. No bolo to, pán kolega, bolo to veľmi kreatívne, veľmi dneska, číslo jeden by som povedal. Pani Simona Petrík, ja budem pokračovať v tej gastrojazde, im, tejto partii, ktorá toto pripravila, keď boli v opozícii, tak ste vraveli, že zrýchlené legislatívne konanie ležalo v žalúdku. A veľmi, veľmi, veľmi vehementne teda kritizovali, dokonca dosiahli, cez Ústavný súd dosta... dosiahli v nejakých prípadoch zvrat, minimálne v jednom prípade. A oni teraz vravia, že vy ste používali, tak aj my to budeme používať. Ja toto, vážení kolegovia, neberiem za argument. Keď niekto niečo robil nesprávne alebo nedobre, tak toto sa nesmie použiť ako argument, že oni to tak robili v minulosti, tak toto budeme robiť aj my. Toto je skrátka neférový argument nielen v tejto oblasti, ale v žiadnej oblasti práva, takto sa to nemôže argumentovať alebo použiť toto ako bernú mincu. A potom sa mi páčila aj tá vaša štatistika, že síce sa použilo zrýchlené legislatívne konanie aj v minulosti, alebo v predchádzajúcej vláde, ale, ale súčasná vláda to robí natvrdo a bez ostychu a v oveľa väčšom rozsahu. A ja vás chcem všetkých vyzvať, ja verím, že sa tu stretneme aj o pár rokov po ďalších voľbách, urobme s tým poriadok, nastavme pravidlá tak, aby sa tento inštitút nemohol používať mirnix-dirnix, ale že by sa použil fakt len v presne špecifikovaných prípadoch. Lebo momentálne je to nastavené tak, že si to vždycky vládna garnitúra vy... vysvetľuje po svojom a zneužíva. Ďakujem pekne, pani Petrík.
P. Paška, predseda NR SR: (2008-11-28):
(Hlasovanie.) 139 prítomných, 82 za, 56 proti, 1 sa zdržal. (Potlesk.) Konštatujem, že sme schválili vládny návrh zákona o štátnom rozpočte na rok 2009. Ešte o jedno hlasovanie vás poprosím, kolegyne, kolegovia, k štátnemu rozpočtu.
Kremský, Peter, poslanec NR SR (2022-05-24):
Ďakujem. Pán kolega, ja viem, že ste tu nový a každý nejak začína, ale naozaj toto bolo také veľmi zmätené. V prvom rade, samozrejme, neriešime tu ropu a v, druhá vec, treba si naozaj pozreť, čo je to rafinérska marža. To je to, čo ten návrh rieši, ale dobre, to budeme diskutovať zajtra. Ja sa len vrátim k tomu, že rodičia nemajú internet. No viete, keď už štyridsaťročný človek nevie robiť s internetom, nevie používať mobil, tak asi je načase, aby sa to naučil. Možnože to prispeje k tomu, že keď budú chcieť tých 60 eur mesačne, tak aj sa niečo naučia. Možno sa naučia aj používať internetbanking a prispeje to k vzdelanosti a internetovej gramotnosti. Tak myslím si, že to, čo ste hovorili, je skôr povzbudením pre nás, aby sme to presadili a pomohli tým ľuďom naučiť sa to používať.
Laurenčík, Milan, podpredseda NR SR (2021-06-15):
Poslednú faktickú poznámku na vystúpenie pána premiéra má pán poslanec Ján Krošlák, nech sa páči.
Vetrák, Milan, poslanec NR SR (2021-03-18):
Ďakujem pekne za slovo. Dávam procedurálny návrh, aby sme o tlači 364 hlasovali až budúci týždeň v stredu o piatej hodine. Odôvodnenie prosím vás, nerušte ma, keď hovorím... Odôvodnenie (zaznievanie gongu): treba v tejto tlači a spoločnej správe výborov odstrániť rozpory, a to si vyžaduje istý čas. Ďakujem pekne.
Federič, Igor, poslanec NR SR (2010-10-13):
Odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady z 24. septembra 2010 prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, výboru pre hospodárstvo, výstavbu a dopravu, výboru pre pôdohospodárstvo a životné prostredie, výboru pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 24. novembra 2010 a gestorský výbor do 26. novembra 2010. Dajte, prosím, hlasovať, pán predseda.
Lipšic, Daniel, poslanec NR SR (2015-04-15):
Človek sa takto v takú večernú hodinu všeličo už tuná dozvie aj o tom, že ešte pán poslanec Jarjabek stále ľúbi pána Mečiara. Pán poslanec Cicoň, ak sa vám zákon o konkurze zdal byť zlý... (Prerušenie vystúpenia predsedajúcou.)
Poliačik, Martin, poslanec NR SR (2011-07-13):
Pán kolega Fico, dve veci mi prebehli hlavou, keď som vás počúval. Tá prvá je, že tento váš príspevok by som oveľa radšej počul o dekriminalizácii marihuany než o tom, že by sme nemali zvyšovať sadzby, lebo tá logika je presne rovnaká. To isté, čo ste teraz povedali, by platilo na to, že nemáme zatvárať mladých ľudí do basy za to, že majú vo vačku jedného jointa. Úplne by sa to dalo cez kopirák prehnať. To je prvá vec. A druhá vec. Ja vás pozývam ako milovníka zvierat, zúčastnite sa teda... (Reakcie z pléna.)
Kollár, Boris, predseda NR SR (2023-06-22):
Skôr než dám slovo pánovi poslancovi Matovičovi, chcel by som povedať, že pred pánom poslancom Šefčíkom vystúpi pani poslankyňa Cigániková, prihlásila sa do rozpravy. Takže teraz posledný s faktickou vystúpi pán poslanec Matovič, nech sa páči.
Novotný, Viliam, poslanec NR SR (2015-02-12):
Ďakujem pekne. Myslím, že pán poslanec Bastrnák sa vyjadril veľmi dobre k pozmeňujúcemu návrhu, ktorý zrejme odznie v rozprave. A bude ho asi predkladať pán poslanec Blanár. Len niekoľko poznámok k tomu, ako to on hodnotil. Ja som čakal túto reakciu samosprávnych krajov, pretože ministerstvo zdravotníctva predkladá skutočne marketingový zákon o poplatkoch v zdravotníctve a tú ťarchu schvaľovania poplatkov chce presunúť na samosprávne kraje, ktoré, tak ako sa píše aj v odôvodnení tohto pozmeňujúceho návrhu, jednoducho veľmi ťažko by sa vedeli vysporiadať s touto úlohou. Ten návrh zákona hovorí o tom, že samosprávny kraj schvaľuje poplatky. No na základe čoho, akou metodikou má lekár samosprávneho kraja v stovkách ambulancií, ktoré má v samosprávnom kraji, schváliť tieto poplatky. Majú byť jednotné alebo majú byť rôzne. Má len schváliť to, čo predloží lekár? Ako má postupovať? No len v tejto chvíli keď pozmeňujúci návrh pána poslanca Blanára zrejme prejde, je už naozaj tento zákon, o ktorom rokuje dnes Národná rada, iba zdrapom papiera, pretože keď to už nebude schvaľovať ani ministerstvo, to si umylo ruky, ani samosprávny kraj a bude to fungovať len tak, ako sa navrhuje, to znamená, že lekár pošle samosprávnemu kraju zoznam poplatkov, ktoré má vyvesiť lekár v čakárni svojej ambulancie, a samosprávny kraj to len bude kontrolovať, preložené po slovensky, jeden lekár samosprávneho kraja a možno ešte jeden zamestnanec alebo dvaja zamestnanci, ktorí sú na odbore zdravotníctva, to veľmi ťažko budú vedieť kontrolovať v celom kraji. Tak sme tam, kde sme práve nechceli byť, eldorádo s poplatkami pokračuje ďalej a nikto to nezastaví.
Mičovský, Ján, poslanec NR SR (2012-06-29):
Ďakujem pekne za slovo. Pani Nicholsonová, váš návrh je aktuálny, potrebný a prajem mu úspech. Skutočne, veľmi sa mi to páči, akú konštrukciu ste do toho vniesli, a vlastne mám potrebu povedať len dve axiómy. Tá prvá axióma je, myslím na podporu vášho návrhu s tým, že ak by niekto mal pocit, že aktivačných prác alebo verejnoprospešných prác u nás je nedostatok a že na tomto môže zlyhať, tak som presvedčený na 110 %, že prác máme toľko, že ozaj môžme zamestnať celú tú skupinu ľudí, ktorá zrejme skončí ako odkázaná na tieto práce. Lebo určite máte pravdu, všetci tam nebudú, keď sa zavedie tento zákon, to mu teda prajem. A druhá axióma sa týka toho, že je potrebné k týmto prácam použiť jeden kľúč a ten kľúč vidím jednoznačne v človeku, v pracovníkovi obecných úradov, ktorý bude mať tieto veci na starosti. Lebo prax je taká, že ozaj práce sú, skupina ľudí, ktorá ich má vykonávať, je k dispozícii, ale končí to tak, že tá skupina je ráno zavedená k nejakej práci a o hodinu, o dve už tam tí ľudia nie sú a všetci sa utešujeme, veď, veď tu boli a vlastne, čo sa budeme trápiť. Neviem, či na to budú peniaze v tomto systéme, ale rozhodne je to potrebné brať ako z môjho pohľadu ako axiómu, že toto by som do zákona nejakým spôsobom doplnil ako pripomienku, ktorá by mala teda síce byť náročná na peniaze, lebo zvýši ekonomickú náročnosť vášho výborného návrhu, ale bez toho by sa to mohlo teda ukázať ako nefunkčné. A už len možnože ani nie axióma, ale toto v tomto prípade len spomienka na niečo, čo ste mi vyvolali vo svojom príhovore, vo svojom prejave. Ten Spišský Hrhov je ozaj zaujímavá osada, zaujímavá obec a to Komunitné centrum je tam fantastické, ale možno ten kaštieľ, ktorý tam je, keby dostal podporu od nejakých šikovných rúk aktivačných pracovníkov, tak by si to zaslúžil. Je to nádherná stavba, ktorá nám sa rozpadá, ale jej využitie tiež nie je celkom dôstojné, ale to je, samozrejme, vec, ktorá s tým priamo nesúvisí. Ďakujem.
Bugár, Béla, podpredseda NR SR (2019-06-24):
Ďakujem pekne. Otváram ešte pred rozpravou, teda otváram možnosť pánovi spoločnému spravodajcovi, aby nás informoval, samozrejme, o svojom stanovisku, a je z výboru pre vzdelávanie, vedu, mládež a šport. Pán poslanec Čaplovič, nech sa páči.
M. Číž, podpredseda NR SR: (2007-12-06):
(Hlasovanie.) Prítomných 139 poslancov, za návrh 58 poslancov, proti 66 poslancov, zdržalo sa 15 poslancov. Konštatujem, že ani tento návrh sme neschválili.
Demečko, Dávid, poslanec NR SR (2024-06-12):
Vážený pán predsedajúci, dajte, prosím, hlasovať o tom, že Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES.
T. Cabaj, podpredseda NR SR: (2010-02-04):
Ešte raz vyzývam všetkých poslancov a poslankyne, ktorí si majú čokoľvek potrebu povedať, aby odišli do svojich poslaneckých klubov a aby tam diskutovali. Budeme pokračovať, a to prvým čítaním o návrhu poslancov Národnej rady Slovenskej republiky Zsolta Simona, Bélu Bugára, Tibora Bastrnáka, Gábora Gála a Lászlóa Nagya na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení niektorých zákonov . Návrh zákona má tlač 1390, návrh na jeho pridelenie na prerokovanie výborom je v rozhodnutí 1416. Dávam slovo pánu poslancovi Zsoltovi Simonovi, aby za skupinu poslancov návrh odôvodnil. Takže, panie poslankyne, poslanci, poprosím, keby ste vytvorili priestor svojmu kolegovi, aby návrh mohol odôvodniť.
Figeľ, Ján, podpredseda NR SR (2015-03-17):
Nech sa páči, s faktickou Miroslav Kadúc.
Bugár, Béla, podpredseda NR SR (2018-05-29):
Ďalej v rozprave vystúpi pán poslanec Blanár.
Blanár, Juraj, podpredseda NR SR (2023-06-27):
Pán poslanec Vašečka.
Grendel, Gábor, podpredseda NR SR (2023-03-14):
Štyri faktické poznámky na vystúpenie pani poslankyne. Končím možnosť prihlásiť sa s ďalšími. Ako prvý pán poslanec Richard Sulík.
M. Košútová, poslankyňa: (2009-09-11):
Národná rada Slovenskej republiky pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v určenej lehote uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Výbory Národnej rady Slovenskej republiky, ktorým bol vládny návrh zákona pridelený, ho prerokovali, súhlasili a odporučili Národnej rade Slovenskej republiky schváliť ho s pripomienkami, ktoré máte uvedené v časti IV spoločnej správy. Gestorský výbor odporúča hlasovať o bodoch spoločnej správy takto: o bodoch spoločnej správy 1 až 6, 9 až 11 hlasovať spoločne s odporúčaním gestorského výboru schváliť ich a o bodoch 7 a 8 hlasovať spoločne s odporúčaním gestorského výboru neschváliť ich. Spoločná správa výborov Národnej rady Slovenskej republiky bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 459 z 8. septembra 2009. Pán predseda, skončila som, otvorte, prosím, rozpravu.
A. Belousovová, podpredsedníčka NR SR: (2008-04-08):
Faktické poznámky na vystúpenie pána poslanca Rafaja majú pán poslanec Urbáni, Zala, pani poslankyňa Gabániová, Tóthová, pán poslanec Kahanec, Minárik, Fronc, Mikloško. Pán poslanec Mikloško je posledný prihlásený s faktickou poznámkou. Končím možnosť prihlásiť sa s faktickými poznámkami. A slovo má pán poslanec Urbáni.
M. Číž, podpredseda NR SR: (2006-12-06):
Pán poslanec Miššík.
Laurenčík, Milan, podpredseda NR SR (2021-10-21):
Nie pozerať, ale hovoriť k pánovi poslancovi Kazdovi.
J. Rydlo, poslanec: (2010-02-09):
Ja budem vďačný každej a každému, kto podporí, aby tento návrh mohol prejsť do druhého čítania. Potom môžeme doriešiť všetky ostatné veci. Je potrebné, aby táto inštitúcia dostala právnu subjektivitu, právny podklad a možno aj troška peňazí na to, aby mohla existovať. Ja vám ďakujem za vašu pozornosť a opakujem, tak ako Gorazd Zvonický, básnik, ktorý v Ríme zomrel, že vec dobrú a šľachetnú sám Pán Boh berie pod patronát. Ďakujem.
Viskupič, Jozef, poslanec NR SR (2016-05-19):
Páni, ďakujem za vaše faktické poznámky. Z hlbokej bázy nepochopenia to skúsim ešte raz povedať. Pán Hrnko, nejde o žiadne štátne peniaze, ja som hovoril o zdrojoch, dnes sú tie zdroje zavesené na RTVS, čiže vašu tvorbu financuje každý jeden človek na základe zástrčkového zákona, častokrát ani o tom nevie. A je to na základe tretej časti toho zákona, kde v druhej časti my hovoríme o zrušení 2 %. Pýtali ste sa na alternatívu, kde ich nájsť. Ja som pomenoval zdroje súkromného sektora, ja som nepomenoval žiadny štátny dozor, žiadne štátne zdroje. Pán poslanec Čaplovič aj pán poslanec Hrnko hovorili o vzdušných zámkoch. Ja budem pre ideu jedného manažmentu, jedného silného a mohutného kreatívneho a kultúrneho fondu bojovať. Nie je to vzdušný zámok, je to to, čo si táto republika zaslúži, aby sme mohli mať autentickú, čo najlepšie možne zafinancovanú kreatívu a kultúrnu tvorbu. Myslím si, že tri fondy na kreatívu, to je málo, lebo máme omnoho viac oblastí, čiže je to na všetky oblasti kreatívy s vyššími zdrojmi, s väčšou podporou, s lepším mechanizmom fungovania, aby sme sa naozaj mohli dívať do budúcnosti kultúrneho a kreatívneho priemyslu, čo si naša republika od roku 2016 zaslúži. Toto je môj postoj, a nie žiadny vzdušný zámok. Je to idea, pre ktorú budem hľadať podporu aj tohoto pléna. Ďakujem.
Figeľ, Ján, podpredseda NR SR (2014-02-12):
Ďakujem pekne. Takže posledné úvodné slovo. Vážená pani podpredsedníčka, ctené kolegyne, kolegovia, dovoľte mi, aby som v zmysle rokovacieho poriadku vystúpil k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov, ktorý má pridelenú tlač 858, ako spravodajca Výboru Národnej rady pre financie a rozpočet. Tento návrh bol doručený poslancom v stanovenej lehote, tým boli splnené podmienky, ktoré určuje rokovací poriadok, teda doručenie návrhu najmenej 15 dní pred schôdzou, na ktorej sa uskutočňuje prvé čítanie. Predseda Národnej rady tento návrh posúdil podľa rokovacieho poriadku a podľa legislatívnych pravidiel zaradil ho na rokovanie tejto prebiehajúcej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že tento návrh zákona rieši závažnú problematiku a je zrejmý aj účel tejto problematiky. Všeobecná časť dôvodovej správy obsahuje informáciu o cieli a vyhlásenie, že je v súlade s Ústavou Slovenskej republiky, s ostatnými všeobecne záväznými predpismi a medzinárodnými zmluvami, ktorými je Slovenská republika viazaná. Osobitná časť obsahuje odôvodnenie jednotlivých ustanovení návrhu. Po rozprave teda odporučím, aby podľa rokovacieho poriadku § 73 ods. 3 písm. c) Národná rada Slovenskej republiky uvedený návrh zákona prerokovala v druhom čítaní. A po druhé, v súlade s rozhodnutím predsedu Národnej rady aby tento zákon prerokovávali výbory pre financie a rozpočet, ústavnoprávny výbor a Výbor Národnej rady pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k tomuto návrhu zákona.
Blanár, Juraj, podpredseda NR SR (2022-09-23):
Ďakujem, pán predseda správnej rady. Teraz udeľujem slovo pánovi poslancovi Jozefovi Pročkovi, členovi výboru pre ľudské práva a národnostné menšiny, aby informoval Národnú radu o výsledku prerokovania správy vo výbore.
Lipšic, Daniel, poslanec NR SR (2014-11-08):
Ďakujem. Ďakujem za reakcie. Po prvé som chcel povedať, že ma mrzí, že sa neprihlásil s faktickou poznámkou nikto z poslancov SMER-u. Možno prvý raz teraz, čo ma mrzí, lebo ja si myslím, že sú aj čestní poslanci SMER-u, a mrzí ma, že teraz mlčia. Druhá poznámka k tomu, čo povedal pán poslanec Bugár, no, Penta. Ja o tom niekedy možno budem hovoriť, možno to nebude tak ďaleko vzdialené, ako táto firma funguje a čo robí, ak sa jej postavíte. Buďte radi, že si to neviete ani len predstaviť. Ja o tom, predpokladám, že budem v rozumnej dobe hovoriť. Tam je ešte ďalšia vec, ďalšie prepojenie možné, člen Dozornej rady Medical Group pán Adrián Vodilka je bývalý topmanažér Penty. Bol riaditeľom siete lekární Dr. Max. Teraz na adrese v Belize je to klasická asi kancelária, kde sa registrujú offshore firmy, ale takých je na Belize stovky, ak nie tisíce. Skôr si myslím, že tisíce. V tomto možno pán poslanec Matovič trochu tie pomery povedal viac, ako reálne možno sú. Ale aká je pravdepodobnosť, že sa dve firmy, ktoré podnikajú v zdravotníctve, ktoré majú z Gorily veľmi blízky vzťah, budú registrovať zrejme cez jedného agenta v tej jednej offshore firme na tej istej adrese v chalúpke v Belize? Promile, keď ich je takých firiem tisíc? 0,5 promile, keď ich je dvetisíc? Mrzí ma, že tieto prepojenia sú tak závažné, a bol by som rád, keby sme tieto prepojenia, keby nikdy neboli.
Zahorčák, Viliam, poslanec NR SR (2024-06-27):
Pán predsedajúci, dajte, prosím, hlasovať spoločne o bodoch 6 a 7 správy s odporúčaním gestorského výboru schváliť.
Gaborčáková, Soňa, poslankyňa NR SR (2016-04-21):
Ďakujem pekne za slovo. Pre mňa to boli tiež silné slová, v podobnom duchu vlastne rozmýšľam ako moja kolegyňa, lebo som si vás naozaj vážila ako seriózneho politika počas tých rokov, keď teda som sa v politike neangažovala. Vo svojom vystúpení ste spomínali, že veríte, že v rámci opozície budú aj ľudia, ktorí budú konštruktívne pomáhať teda pri napĺňaní programového vyhlásenia vlády alebo teda prispievaní. Ja som sa zľakla, že teda práve tá hrubá čiara s tým Matovičom nás môže zastaviť práve tých, ktorí by sme chceli naozaj konštruktívne tie veci podávať. No a možno sa vás spýtam, že či ten váš spor bude mať vplyv aj na pohľad na členov OĽANO.
P. Hrušovský, predseda NR SR: (2004-03-02):
I. Hopta, poslanec: Vážený pán predseda Národnej rady. V nedeľu v Slovenskej televízii v relácii O päť minút dvanásť ste ma spolu s pánom Dzurindom verejne obvinili, že som v Humennom poburoval Rómov, dokonca som ich podľa vás aj niečím častoval. Vážený pán Hrušovský, keďže ide o klamstvo, žiadam vás, aby ste sa mi na začiatku tejto schôdze Národnej rady verejne ospravedlnili, aby som nemusel považovať druhého najvyššieho ústavného činiteľa za klamára. Verím, že ste to tak urobili len z dôvodov nepresných informácií, ktoré ste dostali. Ďakujem za pozornosť.
Figeľ, Ján, podpredseda NR SR (2013-05-17):
Ďakujeme pekne, ďakujem pekne. Na vystúpenie pána poslanca je sedem faktických poznámok, končím možnosť. Nech sa páči, sprvu Erika Jurinová.
Hrnčiar, Andrej, podpredseda NR SR (2017-12-06):
Pán poslanec Krajniak, ďalší vystupujúci v rozprave.
M. Číž, podpredseda NR SR: (2008-06-20):
Vážené panie poslankyne, vážení páni poslanci, pokračujeme v prerušenom rokovaní hlasovaním, poprosím teda o prerokovaných bodoch programu. Poprosím pána spravodajcu z výboru pre vzdelanie, mládež, šport a vedu poslanca Lászlóa Szigetiho, aby uviedol hlasovanie v prvom čítaní o návrhu poslanca Národnej rady Slovenskej republiky Martina Fronca na vydanie zákona o školských autobusoch . Máme to uvedené pod tlačou 664. Nech sa páči, pán poslanec, máte slovo a uvádzajte hlasovanie.